Birżebbuġa fl-Imgħoddi bir-Ritratti Għażilt li nakkumpanja l-artiklu tiegħi b'dawn ir- ritratti li ser jeħduna lura lejn żmien meta din il-lokalita' ta' Birżebbuġa kienet għada post ta' villeġġjatura bi ftit nies biss jabitaw fiha matul is-sena kollha. Fl-ewwel ritratt naraw il-ħruġ tal- Purċissjoni ta' nhar il-Festa bl-istatwa ta' San Pietru li kien hemm qabel dik li hemm attwalment. Kienet inħadmet f'Ruma u hija tal-injam. Waslet f'Birżebbuġa nhar it-28 ta' Diċembru tas-sena 1947. Ħallas għaliha Carmelo Axiaq, u dan kien ħallas ukoll għall-pedistall tagħha li kien sar għand l-iskultur Carmelo Tonna tar- Rabat. Din issa tinsab fuq wara tal- Altar Maġġur tal-Knisja Parrokkjali minnflok il-Kwadru Titulari. Meta saret l-Istatwa l-ġdida ta' San Pietru f'Bolzano fi żmien il-Kappillan Dun Ġużepp Minuti fis-sena 1959, din ħadet post l-istatwa l-antika, li ma baqgħetx tintuża u tpoġġiet f'dan il-post. Fl-istess ritratt naraw il- Membri. tal-Fratellanza tas- S.S.M.U Sagrament li kienet twaqqfet fil-Knisja l-Qadima nhar it-28 ta' Novembru tas- Sena 1913 ftit taż-żmien wara li kienet twaqqfet il- Parroċċa ta' Birżebbuġa. Ta min jgħid li f'din is-sena kien sar f'Malta l-Kungress Ewkaristiku Internazzjonali li baqa' jissemma' għal żmien twil. Fiż-żewġ ritratti. l-oħrajn naraw it-tibdil li kien iseħħ matul is-sena fil-parti ta' à Filarmonika San Pietru Banda Birżebbuġa À.D. 1990 Birżebbuġa magħrufa bħala l-Bajja s-Sabiħa. Fir-ritratt fejn jidru bosta nies mad-dawra tax-xatt naraw li dan kien ġie miġbud waqt l-istaġun tas-Sajf meta l-lokal kien ikun mimli bin-nies speċjalment waqt il-jiem tal-Festa ta' San Pietru meta l-Purċissjoni tkun għaddejja minn din il- parti tal-Lokal. Ninnutaw ukoll l-għadd kbir ta' frejgatini u opri oħrajn tal-baħar mad-dawra tax-xatt. B'kuntrast ma dan li rajna f'din ix- xena mimlija bin-nies, fir-ritratt l-ieħor ninnutaw il-bajja nieqsa minn kull opra tal-baħar,-nies u moviment ieħor. Dan jagħtina x'nifhmu li kien żmien l-istaġun tax-xitwa u biex nikkomfermaw dan naraw il-baħar iħabbat mal moll u l-fanal tad-dawl li jidher wieqaf fin-nofs tax- xtajta kważi mitluf fil-qilla tal-mewġ. Mal-bini ta' din in-naħa tal-Bajja jidhru ukoll il-kampnari tal-Knisja Parrokkjali l-qadima ddedikata lill Marija Addolorata. It-tibdil li seħħ f'din il- lokalita' ferm sabiħa ma jidhirx biss fil-bini l-ġdid li nbenamatuldawn l-aħħarsnin u fiż-żieda tal-popolazzjoni ta' din il-Parroċċa iżda ukoll fil-mod li bih qiegħda tiġi ċċelebrata l-festa ta' San Pietru fil-Ktajjen, speċjalment bit-twaqqif tat-tieni Banda tal-lokal, is- Soċjetà Filarmonika San Pietru Banda Birżebbuġa. IL-FESTA T-TAJBA LIL KULĦADD